کوئٹہ : پارلیمانی سیکرٹری ایس اینڈ جی اے ڈی بشریٰ رند پارے کہ او اینو زالبول آتا جہانی دے انا وخت آ پاکستان تون اوار مچ آ دنیا نا زالبول آتے مبارکبادی پیش کیک۔ چارشنبے نادے آ تینا بیان اٹی اوپارے کہ اسلامی تاریخ اٹی حضرت خدیجہ رضی اللہ تعالیٰ عنہ و حضرت فاطمہ رضی اللہ تعالیٰ عنہ و ایلو زالبول آتے بھاز شرف تننگا، اسلام زالبول آتا حق و بریبری نا رغامک۔ اوپارے کہ پاکستان نا جوڑ مننگ اٹ زالبول آتا جہد گمرنا قابل ءِ، وزیراعلیٰ بلوچستان میر عبدالقدوس بزنجو نا وژن نا رداٹ ننا حکومت زالبول آتیکن خوداعتمادی و مون آ ہِننگ نا وارخواہی فراوان کرینے۔
(اے پی پی)
